December 19, 2013 - Menings
- 4 comments	Vir die Boerevolk is tergende tye glad nie vreemd nie. Die afgelope twee weke was uiters tergend, maar ook uittartend.
Aan die eenkant was dit die onsekerheid oor wat die toekoms vir ons inhou, aan die anderkant was dit die bombardement wat op ons losgelaat is deur die liberale media.
Tussendeur het Geloftedag ook aangebreek, gelukkig! Dit is hierdie jaar die 175ste herdenking van die Slag van Bloedrivier. Van regoor die land het die berigte ingestroom dat Geloftefeeste baie goed bygewoon was.
Dit is inderdaad verblydend. Kom ons hoop dat hierdie tendens sal voortduur, en dat dit nie ‘n weerspieëling is van onlangse gebeure nie. Ons mense het mos die manier om skielik volksgerig te raak wanneer paniek intree.
Neelsie glo dat dinge beter met ons volk sal gaan wanneer ons mense weer met doelgerigtheid hulle Geloftes betaal. Ons is gebind aan die 1838 sowel as die 1880 Geloftes. Nou is beslis nie die tyd vir slaplê nie. Om te redeneer dat ons nie in 2013 nog gebind kan wees aan ‘n Gelofte van 1838 nie, dra nie water nie. Inteendeel, dit klink eerder soos ‘n verskoning om minder te doen.
Net soos elke ouer ‘n plig het om sy kinders te vertel van ons volk se lydingsgeskiedenis, is dit ook ons plig om hierdie jongelinge op die regte pad te lei. As vandag se ouers nie hierdie opvoedingstaak gaan uitvoer nie, wie sal? Kan ons regtig bekostig om ons kinders se opvoeding in die hande van kommuniste te plaas? Afgesien van ‘n handjievol goeie onderwysers in staatskole, is die leerstof uit en uit kommunisties gesentreerd. Doen liewer bietjie ekstra moeite en leer jou kinders self oor ons kleurryke geskiedenis.
Ek dank ons Hemelse Vader vir die voorreg wat ons nog het om ware Geloftefeeste by te woon. Moenie dat hierdie voorreg jou volgende jaar ontglip nie. Betaal jou Gelofte aan die God van Bloedrivier.
Boeregroete, Kordaat Neelsie
4 thoughts on “Ek sien dit so!”	Arnold December 19, 2013 at 8:03 am	Dit is asof ons Afrikaner/Boer Volk voëlvry verklaar is.
In daardie geval het ons die volle reg om ons self tot die tande toe te bewapen.
En ook die onvervreembare reg om met die selfde doelgerigtheid ons eiendom en geskiedenis met alles tot ons beskiking te verdedig.
Dit het dalk tyd geword om hierdie boodskap sonder doekies omdraaiery wyd en syd te verkondig.
Ons het reeds daardie punt verby gegaan, en nagelaat om ons stemme dik te maak.
Van nou af sal ons nie meer ongeregtigheid gelate aanvaar nie.
DuP du Plessis December 19, 2013 at 10:15 am	Verw: “Doen liewer bietjie ekstra moeite en leer jou kinders self oor ons kleurryke geskiedenis.”
Sonder veel moeite kan jy jou kinders kry om self te lees en ‘n belangstelling te ontwikkel in hul geskiedenis, want die lekkerlees geskiedkundige romans van ons ou volksheld, Oom Hendrik van Blerk, smeek om gelees te word.
Die HS van Blerk Stigting kondig met trots die Groot Trek 175 Gedenkuitgawe van “Blydevooruitzicht” aan. Dit is beskikbaar in E-boeke sowel as gedrukte Sagteband vormaat. Dit beskryf die vormingsjare van die embrio van die Boerevolk net na die eerste Britse oorname van die Kaap-kolonie, die Slagtersnek opstand en die tydperk voor asook gedurende die Groot Trek, die geboorte van die volk by Bloedrivier, en sluit af met die tydperk in Natalia voor hulle weer oor die Drakensberge Transvaal toe getrek het.
Vir meer besonderhede kan belangstellendes my kontak by: vierkleur@xsinet.co.za of by 083 3288716.
Kordaat Neelsie December 19, 2013 at 7:25 pm	Naandsê oom DuP,
Baie dankie vir hierdie nuttige inligting. Ekself is mal oor oom Hendrik se boeke. Sy Verkennerreeks kan ook gratis afgelaai word op die Verkennersbeweging van SA se webtuiste. Of altans, dit was onlangs nog so, maar mense kan gerus daar gaan loer. http://www.verkenners.org.za Arnold,
Ek voel presies soos jy, dankie!
Sheugnet December 20, 2013 at 6:25 am	Vir die wat Engels lees is daar ‘Bulala’ deur Cuan Elgin wat ‘n heerlike oorsig gee oor die jare van die trek tot en met die tweede Boere-oorlog.
Soek Gewildste artikels Pretoria aktes verdwyn Barbare verwoes historiese Bloemfontein stadsaal Maklike Piesangbrood Resep Askies ons is te wit Gaddafi se miljoene in SA? Bakkiesblad	Nuutste berigte	Versiendheid
Nuutste kommentaarCharles Faihst on R650 miljoen pensioen nie uitbetaalannette slabbert on Pronkertjies / "sweet pea" (Lathyrus odoratus)Rose Young on Vir die huisvrou – KerriekoolPieter on Realisme oor terugkeer van Afrikaners na stamlandproxy server list on Polonie-en-suikermielie-koekiesberigte per dag